La Tomatina festivali mana 71 yildirki, har yili Ispaniyaning Valensiya provinsiyasi Bunol shahrida bo‘lib o‘tadi. Avgustning so‘nggi chorshanbasida mahalliy aholi va sayyohlar hammaga ketma-ket pomidor otishadi. Raqiblarga pomidor otish bu xalq uchun odatga aylangan. Bu yili bayramga tayyorgarlik doirasida shaharga 100 ming kilogrammdan ortiq pomidor keltirildi. Festivalga 20 ming chipta sotildi: jang ishtirokchilariga qattiq jismlar otish, ryukzaklar va fotokameralar olib kirish taqiqlangan (pomidorni raqiblarga otishdan avval uni biroz ezib olish tavsiya qilinadi).